**Upravni odjel za poslove**

**Županijske skupštine**

KLASA: 024-07/22-01/12

URBROJ: 2140-05-22-1

Krapina, 3. lipnja 2022.

Na temelju članka 11. Zakona o pravu na pristup informacijama („Narodne novine“, broj 25/13. i 85/15.), Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) upućuje se

**JAVNI POZIV**

**za savjetovanje sa zainteresiranom javnošću**

u postupku donošenja Kodeksa ponašanja članova Županijske skupštine i članova radnih tijela Županijske skupštine Krapinsko – zagorske županije

Dana 25. prosinca 2021. godine na snagu je stupio Zakon o sprječavanju sukoba interesa („Narodne novine“, broj 143/21).

Temeljem članka 4. Zakona o sprječavanju sukoba interesa Županijska skupština dužna je donijeti kodeks ponašanja koji se odnosi na članove Županijske skupštine i sadrži odredbe o sprječavanju sukoba interesa, načinu praćenja primjene kodeksa, kao i o tijelu koje odlučuje u drugom stupnju o odlukama Županijske skupštine o povredama kodeksa koji su u njegovoj nadležnosti.

Nacrtom kodeksa ponašanja članova Županijske skupštine i članova radnih tijela Županijske skupštine (dalje u tekstu: Kodeks) utvrđuju se načela i smjernice ponašanja na temelju kojih isti postupaju tijekom obnašanja dužnosti, razrađuju pojedina pitanja integriteta, određuju tijela nadležno za nadzor primjene Kodeksa i druga pitanja od značaja za provedbu Kodeksa.

Sukladno odredbama članka 11. Zakona o pravu na pristup informacijama („Narodne novine“, broj 25/13. i 85/15.) i odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) poziva se zainteresirana javnost da svojim prijedlozima i sugestijama pridonese kvaliteti donošenja Kodeksa.

Svi u roku pristigli prijedlozi razmotrit će se i, oni prihvaćeni, ugraditi u konačni prijedlog nacrta općeg akta koji će se uputiti Županijskoj skupštini na donošenje. Svoje prijedloge možete u pisanom obliku poslati na adresu: Krapinsko-zagorska županija, Upravni odjel za poslove Županijske skupštine, Magistratska 1, Krapina, te na e-mail adresu: ljiljana.malogorski@kzz.hr zaključno s danom 16. lipnja 2022. godine.

 **PROČELNICA**

 **Ljiljana Malogorski**